《湖西八景次陈石斋韵 其六 飞舆横翠》
明代·罗伦

仙人此息驾，太极开鸿冥。如何紫盖力，敢与昆崙争。

蔽亏三万里，昼夜移天行。紫气满云汉，可望不可名。

作者简介：（1431—1478）明江西永丰人，字应魁，改字彝正，学者称一峰先生。家贫好学，成化二年进士第一。授翰林院修撰。抗疏论李贤起复，落职，谪泉州市舶司提举。次年复官，改南京，居二年，以疾辞归。隐于金牛山，专研经学，开门教授，从学者甚众。嘉靖初追赠左春坊谕德，谥文毅。能诗，有《一峰集》。